**ÅRSBERETNING FOR CHRISTIANSAND ARTILLERIE COMPAGNIE 2014**

**Styret**

Styret har i 2014 bestått av følgende:

Leder : Ole Morten Meland  
Nestleder: Marius Kildedal  
Sekretær: Christian Ropstad  
Kasserer: Frode Amundsen  
Styremedlem: Tom Kristian Venger  
Compagniesjef m/møterett: Jørn Kildedal  
Leder marketenteri m/møterett: Toril Kildedal

Artillericollegiet:

Compagniesjef: Jørn Kildedal  
Nestkommanderende: Jan Auby Hagen/ Frode Amundsen  
Intendant: Thor Egil Juell  
Leder marketenteri: Toril Kildedal

Valgkomité: Toril Kildedal og Ragnar Olsen

Revisor: Hilde Mari Olsen

Konsulenter som kalles inn ved behov:

Historisk konsulent: Poul Oldenburg   
Kruttmester: Kristen Lian

**Styremøter**

Styret har avholdt fem ordinære styremøter. Mange mindre saker og avgjørelser har blitt vurdert og avgjort på nett, noe som har vist seg å være en smidig og effektiv måte å drive enklere saksbehandling på. St. Barbarakomiteen har i tillegg avholdt sine møter ifm planlegging og gjennomføring av årets feiring av St Barbara.

Hovedsaker:

* Kontinuerlig aktivitet
* Støtte til Subsea-konferansen
* Vedtekter
* St Barbara 2014

**Virksomheten**

Medlemmer

Medlemstallet gjennom 2014 har vært nokså stabilt, riktignok med en svak nedgang i medlemstall. Det siste skyldes hovedsaklig at tidligere medlemmer som i de senere år har vært passive og som i tillegg ikke har innbetalt kontingent, nå regnes som utmeldt inntil det gjøres en aktiv tilnærming for å komme inn i compagniet igjen. Vi, som mange av våre samarbeidende organisasjoner merker en økende gjennomsnittsalder blant våre medlemmer. Vi må derfor, som tidligere år, søke å rekruttere nye medlemmer, og da gjerne blant den yngre garde.

**Økonomi**

Vår økonomi er i hovedsak basert på inntekter fra betalte oppdrag, medlemskontingent og kulturmidler etter søknader. I løpet av 2014, har vi hatt en meget positiv økonomisk utvikling, og har ved årsmøtet god økonomisk frihet. Regnskap for 2014 legges frem for årsmøtet.

**Oppdrag og arrangementer**

2014 har vært et hendelsesrikt år, med mange aktiviteter, oppdrag og hendelser, både positive og negative. Det som nok har gått tyngst inn på de fleste av oss er vår kruttmester, Kristen Lians brå og uventede bortgang. Kristen var en ressursperson på mange områder, og han etterlater seg et merkbart tomrom som blir vanskelig å fylle. Ved hans bisettelse deltok flere representanter fra Compagniet, og sørget ved salutt for en verdig jordfestelse for en aktiv artillerist. Takk til de som deltok og til Jan som sto for koreografien.

Vi har hatt et ganske tettpakket program, noe som fremgår av oppdragslisten på hjemmesiden vår. Vi har blant annet deltatt på tradisjonelle oppdrag som Kongen kommer i Fredrikstad, kaperspillet i Farsund, Guiding på festningen, ukehavende på offisersmessa på Gimlemoen og solsnu på Odderøya. I tillegg har vi hatt oppdrag med saluttering for prinsesse Mette Marit og prinsesse Marys besøk i Kristiansand og flere andre. Noen av oss deltok også ved slaget i Lier skanse utenfor Kongsvinger. Dette var som et ledd i 200-årsjubileet for grunnloven, og således omtrent 100 år for nytt ift “vår” tidsperiode, men likevel en meget positiv opplevelse. Vi kan også nevne Tordenskjoldsdagene og Tordenskjolds fødselsdag i Danmark. Som vanlig blir vi meget godt mottatt og oppvartet av våre venner i Danmark, noe som frister til gjentakelse. For en mere detaljert spesifisering av årets aktivitet henvises til oppdragsliste for 2014 på vår hjemmeside.

St Barbara ble også i år avviklet på Kjevik med gjester fra samarbeidende avdelinger rundt om i inn- og utland. Noe som etterhvert har blitt en tradisjon I denne forbindelse, er ABMs innslag, hvor de stiller med St Barbara. Takk til komiteen og ikke minst våre gjester som bidrar til at dette blir både en stilfull og flott tilstelning.

**Andre representasjoner**

I 2014, som tidligere har vi samarbeidet med Kristiansand Militære Samfunn. Dette medfører noen forpliktelser, som ukehavende ved offisersmessen på Gimlemoen. Dette igjen gir oss mulighet for å disponere messa til egne aktiviteter en fredag i året. I år ble dette benyttet til å avholde compagnieaften, med brukbar deltakelse. Styreleder har i samarbeide med compagniesjef representert CAC på styremøter i regi av KMS/KFSG.

Samarbeidet med andre militærhistoriske foreninger i Skandinavia fortsetter som tidligere. Årets samarbeidsmøte er avholdt i Frederikstad, med deltakelse fra CAC.

Saluttbatteriet har hatt en del utskiftninger i året som har gått, men vi er fremdeles godt representert, og har et samarbeide som vi nyter godt av på flere måter, bl. a ifm kompetanseheving.

Guidinger på festningen på søndager i sommerhalvåret, fra slutten av juni til begynnelsen av august, er etterhvert blitt en fast aktivitet, og vi satser også på å gjennomføre dette i inneværende år.

ABM feiret sitt 10-årsjubileum i begynnelsen av mars i år. Dessverre falt dette på et tidspunkt som passet svært dårlig for mange av våre medlemmer. Dette medførte meget lav deltakelse fra vår side, til stor skuffelse for ABM.

En ny paraplyorganisasjon med et forløpig styre er etablert i 2014. Dette er Norsk Artillerilaug, som tar sikte på å representere re-enactmentmiljøet ifm saluttering med svartkruttvåpen, primært kanoner, overfor Direktoratet for Sikkerhet og Beredkskap (DSB). NoA har som formål å ivareta sikkerhetsutdanning og evt sertifisering/autorisering for å drive den aktivitet som vi hittil har kunnet holde på med uten en slik formell godkjenning. NoA er fremdeles noe i støpeskjeen, og vi vil komme tilbake til dette med fyldigere informasjon på et senere tidspunkt.

**Kurs**

Årets sikkerhetskurs er gjennomført i Arendal. CAC deltakelse var som forventet god, men kunne vært enda bedre. Inneværende år skal dette gjennomføres her i vår teig, i samarbeide med ABM. Sikkerheten skal alltid tilstrebes best mulig og så mange som mulig av våre medlemmer anmodes om å delta. Vi har ikke hatt ulykker eller negative hendelser i 2014, og setter fokus på åSaluttbatteriet har hatt en del utskiftninger i året som har gått, men vi er fremdeles godt representert. ulig.ende år ska dett fortsette slik.

**Utvalg**

I løpet av høsten 2012 ble det nedsatt 8 arbeidsgrupper som har hatt i oppdrag å gjennomgå og forbedre rutiner og reglementer. Dette har vist seg å være noe ambisiøst, og foreliggende resultat anses godt nok inntil videre. Det vil arbeides videre med flere av fokusområdene, dog ikke med samme oppgaver og mandat. Medlemmer med kompetanse og interesse oppfordres imidlertid til å komme med innspill til forbedringer og korrigeringer omkring vår aktivitet.

**Materiell og bygninger**

CAC råder over en betydelig mengde materiell lagret på Christiansholm festning, på Lasaretthøiden, samt noe St. barbaramateriell på Kjevik. En del materiell er gjennomgått og reparert eller kassert, og dette arbeidet vil også fortsette i 2015. Grunnet en innskjerping av Forsvarets bestemmelser omkring lagring av ammunisjon og eksplosiver kan vi ikke benytte lageret i Kvevika til oppbevaring av krutt lengre. Derfor har vi etablert et samarbeide med Austin Powder for oppbevaring av vår kruttbeholdning. Vi har brukbart med krutt, men kommende aktiviteter tatt i betraktning, har vi initiert anskaffelse av ytterligere 50 kg.

Vår avtale med Kronprinsregent Frederiks laug af 1788 om leie av kontor og møtelokaler på lasaretthøiden er videreført, dog med andre lokaler i og med at vi nå disponerer Likhuset i stedet for kontoret i andre etasje. Ellers er avtalen uforandret.

Nytt av året er at vi er blitt medlemmer i Brukergruppen for Bentsens Hus og kan disponere lokaler i Bentsens Hus i posebyen. Dette medlemsskapet er vederlagsfritt, men vi må delta på en til to dugnader i løpet av året. Vi har avholdt et styremøte og en aktivitetskveld i Bentsens hus i 2014.

**Media.**

I løpet av året har vi valgt å opprette ny hjemmeside. Tidligere postmester har fått ny jobb i Stavangerområdet, og valgte i den forbindelse å overlate arbeidet med den eksisterende hjemmesiden til andre. Nye ansvarlige valgte dermed å etablere en enklere variant for lettere oppdatering. Denne fungerer også meget bra, og det legges jevnlig ut ny informasjon omkring vår aktivitet.

Facebooksiden vår er uendret, og har fungert godt med jevn aktivitet i 2014.

Styret takker alle involverte for god innsats i 2014.

Ole Morten Meland  
Styreleder CAC